section_heading: Životopis
paragraph_text: Za đakona se zaredio 1979. u sjemenišnoj crkvi Anđela Čuvara u Eichstättu po rukama biskupa eichstetskog Aloisa Bremsa. Prezbiterat 15. kolovoza 1980. u župskoj crkvi Uznesenja B. D. Marije Klepci-Dračevo po rukama mons. Petra Čule, biskupa mostarsko-duvanjskoga. Mladu misu Luburić je slavio u rodnim Studencima 1980. godine. Obnašao dužnosti tajnika Mostarsko-duvanjske biskupije, bilježnika Biskupijskog ženidbenog suda I. stupnja, biskupijskog direktora Papinskih misijskih djela, kancelara Biskupskog ordinarijata u Mostaru, ekonomoma biskupije, kancelara u dijecezanskoj kuriji, ravnatelja dijecezanskog Caritasa, "promicatelja pravde i branitelja veze" u Biskupijskom sudu, biskupovog osobnog delegata za župu Trebinje, župnika župe Trebinje, dekana Trebinjskog dekanata, upravitelja prognane župe Nevesinje, člana Nadzornog odbora Caritasa biskupija Mostar-Duvno i Trebinje-Mrkan, viceravnatelja Svećeničkog doma u Mostaru, članom Vijeća BK BiH za ekumenizam, promicatelja pravde pri svjedočenju o poginulim i nestalim franjevcima u vrijeme i nakon Drugoga svjetskog rata, župnika u Nevesinju, biskupova osobnog delegata za graditeljsku djelatnost u Trebinju, Stocu, Stjepan Krstu i Nevesinju, glavnoga urednika Službenoga vjesnika, te mu je kao zadnje do sad kao župniku župe Nevesinje dodijeljeno posebno ovlaštenje preuzeti svu pastoralnu skrb za Foču, Čajniče i Rudo (Staro), dotada pod crkvenom jurisdikcijom vrhbosanskoga nadbiskupa, kao i za ostala mjesta u sjeveroistočnoj hercegovačkoj dijaspori – Gacko i Kalinovik – koja su od utemeljenja župe Nevesinje gravitirala tom središtu.